b'\n_START_ARTICLE_\nTeam Darfur\n_START_PARAGRAPH_\nTeam Darfur on kansainv\xc3\xa4linen urheilijoiden humanitaarinen organisaatio, joka kampanjoi Darfurin konfliktin ihmisoikeuksien puolesta. YK:n mukaan Darfurin kriisi on t\xc3\xa4m\xc3\xa4n hetken pahin humanitaarinen kriisi. Darfurissa on kuollut yli 200 000 ihmist\xc3\xa4 ja 2,5 miljoonaa on ajettu kotiseudultaan viiden vuoden v\xc3\xa4kivaltaisuuksissa. J\xc3\xa4rjest\xc3\xb6n perustaja on Torinon vuoden 2006 kisojen pikaluistelun olympiavoittaja Joey Cheek. Mia Farrow on esiintynyt h\xc3\xa4nen kanssaan\n_START_SECTION_\nKiina\n_START_PARAGRAPH_\nTeam Darfur \xe2\x80\x93j\xc3\xa4rjest\xc3\xb6 vaatii Kiinaa painostamaan Sudania lopettamaan Darfurin v\xc3\xa4kivalta. Kiina on Sudanin t\xc3\xa4rkeimpi\xc3\xa4 asemyyji\xc3\xa4 ja \xc3\xb6ljynostajia. J\xc3\xa4rjest\xc3\xb6 ker\xc3\xa4si ennen Pekingin kes\xc3\xa4olympialaisia 2008 yli 360 urheilijan kannattajalistan. Listalla on yksi suomalainen, kisoista loukkaantumisen vuoksi poisj\xc3\xa4\xc3\xa4nyt telinevoimistelija Annamari Maaranen._NEWLINE_Amerikkalainen ohjaaja Steven Spielberg oli sovittu avajaisten taiteelliseksi neuvonantajaksi. Maaliskuussa 2007 Mia Farrow kirjoitti Wall Street Journalissa, haluaako Spielberg historiaan Pekingin kisojen Leni Riefenstahliksi? Riefenstahl ohjasi natsisaksan olympiafilmin vuonna 1936. Vaikka Spielberg ei ollut ennakkoon ajatellut kisoihin liittyv\xc3\xa4\xc3\xa4 propagandaa ja Kiinan ihmisoikeuskysymyksi\xc3\xa4, h\xc3\xa4nelt\xc3\xa4 vei vain nelj\xc3\xa4 p\xc3\xa4iv\xc3\xa4\xc3\xa4 kirjoittaa avoin kirje Kiinan presidentille Hu Jintao:lle. Spielberg vetosi, ett\xc3\xa4 Kiina k\xc3\xa4ytt\xc3\xa4isi vaikutusvaltaansa lopettamaan Darfurin k\xc3\xa4rsimykset. Vetoomuksen johdosta Peking l\xc3\xa4hetti korkea-arvoisen diplomaatin Sudaniin neuvottelemaan YK-joukkojen hyv\xc3\xa4ksymisest\xc3\xa4. Spielbergin mielest\xc3\xa4 Kiina ei tehnyt riitt\xc3\xa4v\xc3\xa4sti kriisin ratkaisemiseksi ja h\xc3\xa4n luopui olympialaisteht\xc3\xa4vist\xc3\xa4 helmikuussa 2008.'